આજના સમયમાં લોકો નોકરીધંધાની દોડભાગમાં જ દિવસ આખો પસાર કરે છે. સ્વાભાવિક છે કે થાક તો લાગે જ. પણ આ થાક ધીરેધીરે શરીરથી વધીને મનમાં ઘર કરવા લાગે છે. અને પછી એક ખાલીપણું કહો કે નીરસતા એ આપણાં સ્વભાવમાં આવવા લાગે. પરિણામે જીવનની સુંદરતા તો એ જ રહે પણ આપણી પાસે તેને જોવાની ક્ષમતા ઘટવા લાગે. તો આ બધાથી બચવા માટે શું કરવું? એકદમ આસાન છે, કંટાળવુ નહીં, નિરસ ન થવું. અને એ કેવી રીતે થવાય.. તો એને માટે થાકથી થાકી ન જવું, એટલે કે થાકને હાવી ન થવા દેવો આપણી પર. અને હવે મેઇન સવાલ. કે કેવી રીતે.. તમે ઓફિસના વધુ પડતા કામના ભારણ નીચે છો ! દરરોજ કામના દબાણથી સ્ટ્રેસમાં રહો છો અને એ સ્ટ્રેસમાં ક્યાંક તમારા જીવનની અમૂલ્ય ક્ષણ થાકને કારણે નીરસતાનો શિકાર બની રહી છે. અને તમે આ થાકને ઉતારવા માગો છો તો તમારા માટે એક નહીં પણ અનેક વિકલ્પ છે. આ રહ્યાં કેટલાક એટલા આસાન ઉપાય જે તમારો થાક ઉતારીને એકદમ ફ્રેશ ફીલ કરાવે.